# data[].attributes.body
NAMA : MUHAMMAD AMMAR FIRDAUS BIN NUZUL AMRAN

NO MATRIK : 22002820

JABATAN : JABATAN FIQH DAN USUL

AUDITORY : 45%

VISUAL : 10%

TACTILE : 45%

# data[].attributes.body
Berdasarkan penilaian pada kajian ini , sy merupakan seorang mahasiswa dengan cara belajar ESFJ iaitu seorang mahasiswa yang belajar dengan terbaik apabila saya terlibat secara sosial, diberi arahan yang jelas, dan apabila bahan pembelajaran relevan dengan kehidupan harian serta berfokus kepada hubungan manusia.

Seterusnya , mengikut data yang dikumpulkan peratus bagi Gaya pembelajaran dominan adalah Auditory (44.4%), menunjukkan keutamaan belajar melalui pendengaran, seperti mendengar penjelasan atau arahan.Selain itu , Gaya kedua yang menonjol adalah Kinesthetic (33.3%), menunjukkan keutamaan belajar melalui pergerakan atau pengalaman langsung.Akhir sekali , Gaya pembelajaran yang paling sedikit digunakan adalah Visual (22.2%), menunjukkan keutamaan belajar melalui gambar, grafik, atau bahan visual lainnya.

kesimpulannya , saya merupakan mahasiswa yang cara belajarnya ESFJ yang sesuai dengan pelbagai situasi kerana saya lebih gemar menerokai.

# data[].attributes.body
Antara pengalaman awal belajar dengan kaedah yang digunakan dalam subjek Fiqh al-Jinayat ini:

Kuliah:

Pembelajaran dalam kuliah yang disampaikan oleh Dr. Shahidra terasa lebih mudah kerana bahasa yang digunakan oleh beliau senang difahami. Dr. Shahidra gemar memberikan contoh mengenai topik yang diajar berikutan subjek ini memerlukan kepada daya imaginasi berkaitan contoh jenayah. Komunikasi bersama kami juga sering kali diadakan agar kami sentiasa fokus terhadap topik yang diajar. Jika pembelajaran yang disampaikan adalah secara audio dan slide, ia juga dapat difahami dengan baik dan boleh bertanya kepada Dr. Shahidra berkaitan soalan yang tidak difahami.

Tutorial:

Tutorial dijalankan melalui pembentangan yang disampaikan oleh pelajar mengikut kiraan minggu. Pembentangan yang disampaikan adalah berkaitan topik yang telah diajar oleh pensyarah di dalam kuliah agar ia lebih memberikan kefahaman kepada pembentang dan pendengar. Sekiranya terdapat kesalahan dalam pemahaman terhadap topik tertentu, maka perkara tersebut akan terus diperbetulkan oleh Dr. Shahidra di dalam kelas. Pendengar juga bebas untuk bertanyakan sebarang soalan dan berbincang di dalam kelas. Pembelajaran secara tutorial ini secara tidak langsung lebih memberikan pemahaman yang mendalam terhadap diri kami.

Refleksi:

Tugasan subjek Fiqh al-Jinayat yang dilaksanakan melalui padlet memberikan kami peluang untuk mengulang kaji topik yang telah dipelajari. Hal ini kerana, antara tugasan yang diberikan di dalam padlet tersebut adalah kami perlu menyelesaikan tiga refleksi berkaitan pemahaman topik yang telah diajar oleh pensyarah di dalam kuliah. Di dalam padlet tersebut juga mengandungi tugasan kajian kes yang memerlukan kami untuk menganalisis kes yang dicari. Dalam tugasan ini, ia menguji pemahaman kami dalam mengaplikasikan subjek Fiqh al-Jinayat terhadap kes yang dipilih untuk dianalisis.

Oleh itu, pengalaman pembelajaran bagi subjek Fiqh al-Jinayat ini menarik dan berbeza dengan cara pembelajaran yang lain. kami dapat rumuskan bahawa ia banyak memberikan kesan yang positif terhadap diri kami dan kemudahan dalam memahami subjek ini.

# data[].attributes.body
Berdasarkan kajian yang telah dibuat , saya telah mendapati bahawa saya merupakan pelajar yang amat berdedikasi di dalam kelas kerana saya amat fokus apabila guru mengajar dihadapan dan mencatat hampir ke semua ilmu yang diberi.Saya juga seorang yang rajin dalam menyiapkan tugasan yang diberikan oleh guru dalam masa yang sama saya suka mengulangkaji apa yang telah dipelajari.

Hal ini juga mendapati saya banyak kekurangan yang perlu dibaiki kerana saya punya gaya belajar yang tidak membantu saya dalam peperiksaan, maka dengan itu saya perlu meningkatkan lagi kerajinan dalam belajar bagi membantu mendapatkan markah yang terbaik dalam peperiksaan.

# data[].attributes.body
NAMA: RAIRA BINTI RAMLI

NO MATRIK: 23004408

JABATAN: JABATAN FIQH DAN USUL

AUDITORY: 30%

VISUAL: 45%

TACTILE: 25%

# data[].attributes.body
Melalui learning style quiz yang telah dilaksanakan, saya mendapati diri saya adalah ESTJ. Ianya menunjukkan bahawa saya lebih kepada seorang yang kinesthetic learner iaitu suka kepada pergerakan yang banyak dan aktif dalam pembelajaran.

Kinesthetic adalah mereka yang suka menulis semata-mata untuk merasakan pergerakan tangan mereka. Perkara ini sangat kena dengan diri saya. Saya suka untuk mencatat pembelajaran setiap kali masa kelas untuk mengelakkan kebosanan dan semestinya untuk memudahkan ulangkaji pembelajaran.

Saya tidak menafikan bahawa saya seorang Kinesthetic Learner kerana ianya sangat bertepatan dengan diri saya. Cara pembelajaran ini juga memberikan kesan yang baik dan positif terhadap diri saya. Semoga saya dapat menampal kekurangan yang ada serta menambah baik apa yang saya mampu supaya mampu menjadi seorang pelajar yang baik dan cemerlang di masa hadapan.

# data[].attributes.body
Berdasarkan penilaian yang saya telah lakukan di atas, saya dapat mengenal pasti tabiat belajar saya dengan lebih baik mengenai kelebihan atau kekurangan yang terdapat pada diri saya sendiri.

Antara kekurangan yang utama perlu saya perbaiki dalam tabiat belajar adalah mengulang kaji pada setiap hari. Ini kerana kuliah yang disampaikan oleh pensyarah di dalam kelas sahaja tidak mencukupi dan perlukan kepada pembelajaran kendiri juga untuk lebih memahami sesuatu topik. Tabiat ini juga perlu saya pupuk supaya saya tidak mengamalkan ulang kaji pada waktu akhir sebelum exam. Selain itu, saya juga mendapati diri saya adalah seorang yang suka mengulang kaji pembelajaran mengikut turutan topik daripada awal sehingga akhir. Oleh itu, saya menjadikan antara "Plan to Do" ialah utamakan yang susah dahulu, kemudian yang mudah. Hal ini supaya saya dapat fokus dan ulang kaji bahagian yang tidak difahami terlebih dahulu.

Akhir sekali, perkara paling penting yang saya perlu lakukan adalah mengatur masa dengan baik supaya aktiviti seharian saya dapat berjalan dengan lancar dan setiap ulang kaji beserta tugasan dapat diselesaikan pada waktunya.

# data[].attributes.body
Melalui gambar di atas, saya telah mendapat 15 markah bagi test yang telah dilakukan.

Saya adalah seorang pelajar yang masih banyak kekurangan yang perlu diperbaiki agar terus bertambah baik dan baik. Dalam ujian di atas, saya perlu melatih dan memperbaiki diri saya dalam memahami pelajaran yang diajar oleh pensyarah di dalam kelas. Hal ini kerana saya bukanlah seorang yang cepat pick up dalam pembelajaran. Adakalanya saya akan menjawab soalan yang diberikan oleh pensyarah, tetapi ianya tidak kerap kerana perasaan malu yang ada di dalam diri saya. Saya juga akan lebih berusaha agar keputusan yang saya perolehi dalam kuiz dan peperiksaan akan sentiasa menggembirakan diri saya dan menjadi pemangkin semangat untuk saya terus berjuang dan mara ke hadapan.

Semoga saya dan sahabat-sahabat mampu menjadi seorang pelajar yang cemerlang bukan sahaja dari segi pembelajaran, tetapi dari segala aspek yang sentiasa mengharapkan keredhaan Allah yang utama.

# data[].attributes.body
NAMA: AMINAH BINTI ZULKEFLI

NO MATRIK: 23004436

JABATAN: JABATAN FIQH DAN USUL

AUDITORY: 25%

VISUAL: 50%

TACTILE: 25%

# data[].attributes.body
Setelah menjawab learning style quiz ini, saya dapati bahawa saya merupakan seorang visual-ISFJ learner yang belajar dengan lebih baik melalui apa yang dilihat seperti gambar, diagram, peta konsep dan video.

Saya dapat memahami cara pembelajaran yang sesuai dengan diri saya sebagai seorang visual adalah dengan membuat nota peta minda dan menggunakan highlight bagi point penting dalam tajuk yang dipelajari. Di dalam kelas, saya gemar mencatat nota supaya saya tidak tertinggal perkara penting bagi tajuk yang dipelajari. Kebiasaannya, selepas daripada itu saya akan membuat flashcard bagi subjek yang telah dipelajari sebagai bahan untuk mengulang kaji dan membantu saya menguasai pelajaran tersebut dengan baik. Semoga dengan mengenal pasti gaya pembelajaran yang tepat membantu saya untuk terus menjadi pelajar yang lebih baik di masa akan datang.

# data[].attributes.headline
MINGGU 2: REFLEKSI PEMBELAJARAN MINGGU 2 (UNSUR-UNSUR PENTING JENAYAH)

# data[].attributes.subject
MINGGU 2: REFLEKSI PEMBELAJARAN MINGGU 2 (UNSUR-UNSUR PENTING JENAYAH)

# data[].attributes.body
Pada minggu kedua, kami telah pelajariruk tajuk berkaitan أركان الجريمة atau dalam bahasa melayu bermaksud unsur-unsur penting dalam jenayah.

Antara perkara penting yang perlu ditekankan ialah pembahagian أركان الجريمة yang terdiri daripada dua bahagian iaitu ركن العام dan ركن الخاص. Selain itu, ركن الخاص turut terbahagi kepada tiga bahagian iaitu :

Rukun syarie (ركن الشرعي)

Jarimah yang dilakukan mempunyai teks yng melarang serta teks yang memberi ancaman bagi sesiapa yang melaksanakannya. Teks atau nas tersebut sumbernya sama ada dari al-quran, hadis nabi atau undang-undang khususnya bagi jenayah hudud.

Rukun madi (ركن المادي)

Perbuatan fizikal yang boleh dikira sebagai jenayah sekiranya pelaku tersebut individu atau berkumpulan, ada niat untuk melakukan jenayah tetapi gagal atau berhasil capai tujuan atau pun kesalahan itu إيجابي atau سلبي.

Maksud إيجابي adalah merujuk kepada jarimah yang ada larangan sekiranya dilakukan seperti merompak dan سلبي pula merujuk kepada seseorang yang tidak membuat perkara tersebut bererti dia telah meninggalkan kewajipan. Contohnya, seorang lelaki tidak menunaikan solat jumaat tanpa wujud baginya masyaqqah.

Rukun adabi (ركن الأدبي)

Pelaku jenayah mempunyai tanggungjawab jenayah dari segi kemahuan, kesedaran, kesengajaan atau tanpa sengaja. Seseorang yang tidak waras atau gila (لا مدركا) yang melakukan perbuatan jenayah tidak termasuk dalam kategori jenayah.

# data[].attributes.attachment_link.title
أركان الجريمة

# data[].attributes.body
Berdasarkan analisis penilaian yang saya telah lakukan diatas , saya dapat mengenalpasti tabiat belajar saya dengan lebih terperinci melalui kelebihan dan kekurangan yang terdapat pada diri saya sendiri .

Antara salah satu kekurangan yang perlu dibaiki adalah kurangnya tabiat mengulangkaji pelajaran setiap hari. Hal ini kerana tabiat ini perlu diterapkan dalam diri saya sendiri bagi meningkatkan lagi kefahaman dalam setiap pelajaran yang saya belajar. Walaupun diberikan oleh pensyarah ketika kuliah , hal ini perlulah ditambah dengan ilmu selain dari waktu kuliah kerana ia dapat menambah kefahaman berkenaan sesuatu ilmu yang dipelajari . Selain itu, hal ini dapat membantu kesihatan mental saya kerana apabila adanya kuiz atau peperiksaan saya telah bersedia dengan lebih awal dan tidak terburu-buru ketika minggu belajar dan dapat mengurangkan stress ketika menjawab peperiksaan.

Akhir sekali , perkara yang perlu ditekankan adalah menutup segala gadjet ketika belajar . Hal ini kerana ia dapat menganggu focus saya ketika belajar . Dengan menutup segala gadjet segala proses pembelajaran saya terjaga dan mudah difahami.

Kesimpulannya , setiap kekurangan dalam tabiat belajar saya perlulah dibaiki bagi memudahkan sistem pembelajaran saya.

# data[].attributes.body
Berdasarkan analisis jadual, saya perlu memberi perhatian kepada beberapa aspek penting untuk mempertingkatkan cara pembelajaran saya. Pertama, saya perlu memastikan gangguan seperti telefon, televisyen, dan peranti lain dimatikan semasa belajar untuk meningkatkan fokus. Kedua, saya disarankan untuk mengenal pasti gaya pembelajaran yang sesuai dengan diri saya, sama ada secara visual, auditori, atau kinestetik, dan menggunakan strategi yang berpadanan. Ketiga, mengambil rehat pendek selama lima minit setiap setengah jam dapat membantu saya mengekalkan tumpuan dan mengelakkan keletihan semasa belajar.

Selain itu, saya juga perlu membiasakan diri untuk belajar lebih awal dan tidak menangguhkan tugasan atau ulang kaji ke saat-saat akhir, kerana ini boleh menyebabkan tekanan yang tidak perlu. Penggunaan perancangan, seperti agenda atau jadual belajar, boleh membantu saya menguruskan masa dan memastikan semua topik diberi perhatian secukupnya.

Akhir sekali, memberikan ganjaran selepas sesi pembelajaran yang produktif boleh meningkatkan motivasi dan menjadikan pengalaman belajar lebih menyeronokkan.

Saya berharap dengan mengamalkan tabiat-tabiat ini, saya dapat memilih cara pembelajaran yang lebih baik dan berkesan untuk mencapai kejayaan dalam pelajaran.

# data[].attributes.attachment_caption
KAJIAN KES: BENTUK-BENTUK PERBUATAN JAHAT

# data[].attributes.attachment_link.title
KAJIAN KES - BENTUK-BENTUK PERBUATAN JAHAT

# data[].attributes.body
Berdasarkan penilaian yang telah saya lakukan mengenai "What kind of student are you?" menunjukkan bahawa markah yang saya perolehi ialah 14 markah.

Dapatan ujian di atas menunjukkan saya merupakan pelajar yang kurang cepat faham untuk memahami perkara yang saya baca atau pelajari di dalam kelas di mana saya perlu membuat pembacaan berulang kali di luar kelas bagi memahaminya dengan betul. Selain itu, saya kurang berinteraksi dengan pensyarah di dalam kelas di mana jarang bagi saya untuk bertanya dan menyatakan pendapat berkaitan pelajaran yang dipelajari kerana kurang keyakinan dan merasa malu. Saya juga sentiasa mencatat nota pelajaran ketika kelas tetapi agak sukar bagi saya menentukan maklumat penting daripada tajuk yang dipelajari. Ini memberi sedikit cabaran bagi saya untuk mengubah cara mengambil nota dengan berkesan supaya saya berjaya menguasai tajuk tersebut dengan baik. Oleh itu, ia membuatkan saya perlu berusaha lebih bagi memastikan saya dapat menjawab soalan ujian dengan baik dan membuatkan saya berasa berpuas hati dengan gred yang saya perolehi sama ada ujian atau pun peperiksaan akhir nanti. Tiada yang mustahil selagi mana seseorang itu berusaha untuk berubah menjadi lebih baik.

# data[].attributes.attachment_link.title
الشروع في الجريمة INFOGRAFIK

# data[].attributes.headline
MINGGU 9: NIAT JAHAT & KEPENTINGANNYA, KESAN JAHIL, SILAP & LUPA TERHADAP TANGGUNGJAWAB JENAYAH

# data[].attributes.subject
MINGGU 9: NIAT JAHAT & KEPENTINGANNYA, KESAN JAHIL, SILAP & LUPA TERHADAP TANGGUNGJAWAB JENAYAH

# data[].attributes.body
Pada minggu ke sembilan, kami telah mempelajari topik berkaitan niat jahat dan kepentingannya serta kesan jahil, silap dan lupa terhadap tanggungjawab jenayah.

Niat jahat merujuk kepada keinginan atau niat seseorang untuk melakukan sesuatu yang buruk, merosakkan, atau berniat untuk menyakiti orang lain secara sengaja. Dalam banyak konteks, niat jahat ini sering kali berkaitan dengan tindakan yang bertujuan untuk menyebabkan keburukan, kerugian, atau penderitaan kepada individu atau pihak lain, sama ada dalam bentuk fizikal, mental, atau emosi.

Antara kepentingannya adalah:

Bukti niat: Niat jahat boleh menjadi elemen penting dalam menilai kesalahan undang-undang. Sebagai contoh, dalam kes pembunuhan, jika seseorang membunuh orang lain dengan niat jahat (seperti merancangnya atau melakukan perbuatan itu dengan tujuan untuk membunuh), ini boleh mempengaruhi jenis hukuman yang dikenakan. Niat jahat dapat membuktikan keseriusan dan kejahatan dalam perbuatan tersebut.

Pengklasifikasian jenayah: Jenayah seperti pembunuhan peribadi (murder), pencurian, atau penipuan seringkali memerlukan bukti niat jahat bagi membuktikan bahawa perbuatan tersebut dilakukan dengan kesedaran dan tujuan yang jahat.

Antara kesan jahil , silap dan lupa terhadap tanggungjawab adalah:

Kesan Jahil (Undang-undang): Dalam banyak sistem undang-undang, ketidaktahuan atau kejahilan terhadap undang-undang (misalnya tidak tahu bahawa sesuatu perbuatan itu salah) tidak membebaskan seseorang dari tanggungjawab. Ini dikenali sebagai prinsip "ignorance of the law is no excuse". Walaupun begitu, ada beberapa pengecualian dalam kes-kes tertentu, seperti apabila seseorang tidak dapat memahami undang-undang kerana faktor ketidakmampuan mental atau kemampuan yang sangat terhad.

Kesan Silap (Undang-undang): Dalam kebanyakan kes, jika seseorang melakukan kesalahan tanpa niat jahat, ia boleh dianggap sebagai kesalahan tidak sengaja (misalnya, kemalangan jalan raya akibat kecuaian). Dalam banyak sistem undang-undang, hukuman atau pembalasan untuk kesalahan silap mungkin lebih ringan berbanding dengan kesalahan yang dilakukan dengan

niat jahat.

Kesan Lupa (Undang-undang): Dalam konteks undang-undang, lupa tidak selalu boleh dijadikan alasan untuk menghindari tanggungjawab. Sebagai contoh, jika seseorang lupa membayar cukai, mereka tetap bertanggungjawab untuk membayarnya, dan hukuman atau denda mungkin dikenakan. Walau bagaimanapun, ada keadaan tertentu di mana lupa boleh dianggap sebagai faktor yang meringankan.

Pandangan ulama mengenai pembahagian jarimah dari sudut niat:

1. Jumhur (majoriti ulama)

sengaja (عمد) : penjenayah ada niat melakukan perbuatan haram dan mencapai hasilnya.

menyerupai sengaja (شبه العمد) : penjenayah melakukan perbuatan haram dengan niat tapi tidak berniat mencapai natijah.

kesilapan (خطا) : penjenayah melakukan perbuatan jahat tanpa ada niat

Kesilapan dianggap berlaku dalam dua keadaan:

Keadaan pertama:

Penjenayah tidak berniat melakukan perbuatan haram, tetapi akibatnya berlaku kerana kecuaiannya.

Keadaan kedua:

Penjenayah menyebabkan terjadinya perbuatan haram tanpa sengaja berniat melakukannya.

2. Imam MaliK

sengaja (عمد)

kesilapan (خطا)

Oleh itu, niat memainkan peranan penting dalam sistem keadilan jenayah kerana ia membezakan antara kesalahan yang disengajakan dan yang tidak. Kejahilan, kesilapan, dan lupa boleh mempengaruhi tahap tanggungjawab seseorang, tetapi ianya tidak bermaksud individu tersebut akan terlepas sepenuhnya daripada tanggungjawab atau hukuman.

# data[].attributes.headline
MINGGU 12: PENGALAMAN MELAKSANAKAN TUGASAN BERKUMPULAN DAN REFLEKSI

# data[].attributes.subject
MINGGU 12: PENGALAMAN MELAKSANAKAN TUGASAN BERKUMPULAN DAN REFLEKSI

# data[].attributes.body
Pengalaman melaksanakan tugasan berkumpulan bagi semester ini bagi kami agak menarik. Antaranya adalah sebab yang berikut:

Pembahagian tugasan yang adil:

Pembahagian tugas yang baik daripada ketua kumpulan memudahkan tugasan yang telah diberikan dengan lebih efektif. Perkara ini bukan sahaja telah mengurangkan skop kerja masing-masing, ia juga telah melatih teamwork antara kami dalam menyelesaikan tugasan yang telah diberikan.

Melatih keprihatinan terhadap ahli kumpulan:

Tugasan e-portfolio yang perlu diselesaikan setiap minggu ini perlu sentiasa alert agar tidak ketinggalan jauh. Oleh itu seorang daripada ahli kami sentiasa memberikan soft reminder untuk menjalankan tugasan agar tidak berat untuk melaksanakannya pada last minit. Dalam hal ini, keprihatinan yang diberikan telah memudahkan urusan kami kerana sentiasa diingatkan dan tidak lupa juga pertolongan yang diberikan antara satu sama lain. Ahli kumpulan juga telah membantu antara satu sama lain apabila melakukan tugas yang tidak difahami. Ahli kumpulan berkongsi idea dan pendapat apabila melakukan tugas tersebut.

Kerjasama yang baik oleh ahli kumpulan:

Tugasan e-portfolio yang perlu diselesaikan telah melatih diri kami untuk sentiasa bekerjasama antara satu sama lain agar tidak menyukarkan ahli kumpulan yang lain dengan penangguhan tugasan. Dalam hal ini, ahli kumpulan kami mudah untuk menerima arahan yang diberikan. Meskipun tidak diselesaikan tepat pada waktunya berikutan dengan kekangan masa masing-masing, tetapi usaha dalam memberikan kerjasama oleh masing-masing untuk membuat tugasan tetap ada.

Maka ini adalah antara pengalaman menjalankan tugasan berkumpulan bagi subjek Fiqh Jinayat pada tahun 2024/2025. Walaupun pelbagai rintangan dan masalah yang timbul, akan tetapi ahli kumpulan tetap bersama - sama berusaha dalam menyelesaikan masalah yang dihadapi dan tetap melaksanakan tugas walaupun pelbagai rintangan yang datang.

# data[].attributes.headline
MINGGU 2: KONSEP JENAYAH DALAM PERUNDANGAN ISLAM

# data[].attributes.subject
MINGGU 2: KONSEP JENAYAH DALAM PERUNDANGAN ISLAM

# data[].attributes.body
Pada minggu pertama, kami telah mempelajari bab konsep jenayah dalam perundangan Islam bersama Dr. Shahidra sebagai kelas pertama kepada subjek Fiqh al-Jinayat.

Secara umumnya, perkataan الجريمة dan الجناية membawa maksud sesuatu perlakuan dosa yang membawa kepada hukuman dunia. Tetapi jika dipelajari, jarimah adalah lebih khusus berbanding dengan jinayat. Manakala الإثم, الذنب, الخطيئة ,الشر juga merupakan perlakuan dosa, tetapi ianya tidak disabitkan dengan hukuman dunia.

Hukuman dunia ini terdiri daripada tiga kategori iaitu hudud, qisas/diyat dan takzir.

Hudud:

Sesuatu hukuman yang ditetapkan kadarnya oleh nas.

Pencerobohan terhadap hak Allah. Hak Allah bermaksud menyentuh hak kepentingan awam.

Tidak ada yang berhak untuk menggugurkan hukuman walaupun pemerintah.

Qisas:

Sesuatu hukuman yang ditetapkan kadarnya oleh nas.

Pencerobohan terhadap hak individu.

Waris mangsa berhak untuk memaafkan penjenayah dan menggugurkan hukuman.

Takzir:

Sesuatu hukuman yang tidak ditetapkan kadarnya oleh nas.

Pencerobohan terhadap hak Allah atau hak individu.

Hukuman ditetapkan oleh pemerintah mengikut kemaslahatan individu dan masyarakat.

Selain jenayah hudud dan qisas.

Daripada tiga jenis jenayah di atas, dapat kita perhatikan bahawa Allah hanya menetapkan 2 kategori jenayah yang mempunyai hukuman spesifik, selebihnya bagi beribu-ribu kesalahan yang memerlukan hukuman adalah bergantung kepada pemerintah untuk melaksanakannya berdasarkan kebijaksanaan mereka.

Walaupun hukuman hudud dan qisas tidak dijalankan di negara kita, tetapi wajib bagi penjenayah untuk bertaubat di atas kesalahan yang telah mereka lakukan supaya tidak menyesal di hari akhirat kelak.

# data[].attributes.attachment_link.title
KAJIAN KES (PAKATAN JAHAT DALAM JENAYAH)

# data[].attributes.headline
M14- PENGALAMAN DAN REFLEKSI MELAKUKAN PENILAIAN  KENDIRI 

# data[].attributes.subject
M14- PENGALAMAN DAN REFLEKSI MELAKUKAN PENILAIAN  KENDIRI 

# data[].attributes.body
PENGALAMAN MELAKUKAN PENILAIAN KENDIRI

Melalui penilaian kendiri dalam subjek Fiqh Jinayat memberi peluang kepada kami untuk menilai sejauh mana pemahaman terhadap topik yang sudah dipelajari sepanjang semester ini. Proses ini membantu kami mengenal pasti bahagian yang yang telah dikuasai dan mana yang perlu lagi diperbaiki. Ianya memerlukan kami belajar untuk berfikir secara lebih kritis dan mendalam, terutama apabila cuba memahami bagaimana hukum jenayah Islam diaplikasikan dalam kehidupan moden.

Selain itu, penilaian kendiri menjadikan kami lebih bertanggungjawab terhadap pembelajaran kami sendiri. Ia mengajar kami untuk tidak hanya bergantung pada pensyarah, tetapi berusaha mencari jawapan sendiri melalui pembacaan tambahan atau bertanya soalan apabila tidak faham.

REFLEKSI TERHADAP PENILAIAN KENDIRI

Refleksi ini membantu kami menyedari bahawa pentingnya memperbaiki kelemahan dan terus meningkatkan pemahaman. Ia juga memberi kesedaran bahawa Fiqh Jinayat bukan hanya teori, tetapi berkait rapat dengan kehidupan sebenar, terutama dalam menyelesaikan isu-isu jenayah secara adil. Secara keseluruhannya, penilaian kendiri membantu kami menjadi lebih sedar, kritis, dan bersedia untuk memahami subjek ini dengan lebih baik.

# data[].attributes.headline
MINGGU 14: PENGALAMAN KESELURUHAN MENGIKUTI KURSUS

# data[].attributes.subject
MINGGU 14: PENGALAMAN KESELURUHAN MENGIKUTI KURSUS

# data[].attributes.body
Pengalaman keseluruhan mengikuti kursus Fiqh al-Jinayat ini boleh dikatakan menarik kerana berbeza daripada pengalaman pembelajaran yang lepas.

Antaranya adalah kerana pensyarah yang mengajar subjek ini iaitu Dr Shahidra sangat mementingkan kefahaman kami mengenai topik yang diajar. Tambahan lagi sekiranya dalam kelas tutorial. Dr Shahidra akan memastikan kami tidak mempunyai kesalahfahaman terhadap sesuatu topik ketika pembentangan yang disampaikan oleh para pelajar.

Seterusnya, pengalaman membuat e-portfolio juga sangat menarik dan banyak kebaikan yang kami peroleh daripadanya. Hal ini demikian kerana, tugasan refleksi yang perlu dilaksanakan mampu menambah kefahaman kami ketika membuat nota dan membantu kami dalam mengulang kaji pembelajaran.

Akhirnya, pengalaman keseluruhan dalam pembelajaran Fiqh al-Jinayat ini memuaskan hati dan memberikan kesan yang positif terhadap diri kami. Terima kasih Dr Shahidra dan sahabat-sahabat yang banyak membantu. Moga Allah balas dengan seribu kebaikan. Barakallahu fikum.